hotchpotch/miracl-hf-unified huggingface dataset:
কুব্বাত আন নবী
কুব্বাত আন নবী () (কুব্বাত জিব্রাইল বলেও পরিচিত) জেরুজালেমের হারাম আল শরিফে অবস্থিত একটি গম্বুজ। এটি উসমানীয় আমলে নির্মিত হয়।
১৫৩৮ সালে জেরুজালেমের উসমানীয় গভর্নর মুহাম্মদ বে এই গম্বুজ নির্মাণ করেন। ১৬২০ সালে তৎকালীন গভর্নর ফারুক বে তা সংস্কার করেন। এটি মুহাম্মদ (সা) স্মরণে নির্মিত হয়েছে। ১৮৪৫ সালে এতে কিছু অংশ যোগ করা হয়।
কিছু মুসলিম লেখকের মতে এই স্থানে মুহাম্মদ (সা) অন্যান্য নবী ও ফেরেশতাদেরকে নিয়ে মিরাজের রাতে নামাজে ইমামতি করেছিলেন।
কুব্বাত আন নবী স্থাপনাটি অষ্টভুজাকার এবং এর আটটি স্তম্ভ ধূসর মার্বেলে নির্মিত। গম্বুজটি অর্ধবৃত্তাকার এবং তা সূচালো আর্চ দ্বারা ধরে রাখা হয়েছে। এর অলংকরণে লাল, কালো ও সাদা পাথর ব্যবহৃত হয়েছে। প্রাচীন মিহরাবটি মেঝেতে সাদা মার্বেল গেথে নির্মিত। এর পাশে লাল পাথর দিয়ে ঘিরে রাখা হয়েছে।
নল-রাস্না
নল-রাস্না বা বাঁশ অর্কিড (), (বৈজ্ঞানিক নাম: Arundina graminifolia), হচ্ছে Arundina গণের একমাত্র গৃহীত অর্কিড প্রজাতি। এই উষ্ণমণ্ডলীয় এশিয়ার প্রজাতিটি ভারত, শ্রীলংকা, নেপাল, থাইল্যান্ড, মালয়েশিয়া, ভিয়েতনাম, সিঙ্গাপুর, চীন ও ইন্দোনেশিয়ায় বিস্তৃত প্রজাতি। এটি এখন ফিজি, ফরাসি পলিনেশিয়া, মাইক্রোনেশিয়া, পশ্চিম ভারতীয় দ্বীপপুঞ্জ, কোস্টারিকা, পানামা এবং হাওয়াই-তে প্রাকৃতিকভাবে জন্মে।
লম্বা ঘাসের মতো গাছ। পাতা লম্বাটে বাঁকা ও দ্বিসার। লম্বা ডাঁটার আগায় কয়েকটি বড় বড় রঙিন ফুল ফোটে। ফুল ৭-৮ সেমি চওড়া গোলাপি-বেগুনি। বৃতি ও দল অভিন্ন রঙের।
দারভাঙ্গা জেলা
দারভাঙ্গা জেলা (), (ضلع دربھنگہ) () হলো ভারতের বিহার রাজ্যের ৩৮টি জেলার অন্যতম। এই জেলার আয়তন ২২৭৯ বর্গকিলোমিটার।
১৯৭৬ সালে দারভাঙ্গা এলাকা ভেঙে দুটি বিভাগ বানানো হয়; সেগুল হলও, মধুবানি জেলা ও সমস্তীপুর জেলা।
দারভাঙ্গা জেলার আয়তন , তুলনামূলকভাবে ইন্দোনেশিয়ার ইয়াপেন দ্বীপের সমান।
ইয়োসেফ ব্লক
ইয়োসেফ ব্লক () (১৪ সেপ্টেম্বর, ১৮৭১ - ১৪ ডিসেম্বর, ১৯৩৬) ছিলেন একজন জার্মান সমাজতান্ত্রিক সাংবাদিক। তিনি দীর্ঘদিন "Sozialistischen Monatshefte" পত্রিকার সম্পাদক ছিলেন। তিনি জার্মানির সমাজ-গণতান্ত্রিক দলের সবচেয়ে প্রভাবশালী ডানপন্থী ব্যক্তি ছিলেন।
ইয়োসেফ ব্লক পূর্ব প্রুশিয়ার একটি গোঁড়া ইহুদি পরিবারে জন্মেছিলেন। তিনি গ্রামের উচ্চ বিদ্যালয়ে লেখাপড়া করেন এবং কেনিসবার্গ ও বার্লিনে গণিত ও পদার্থবিদ্যায় উচ্চশিক্ষা গ্রহণ করেন। তিনি ডক্টরেট ডিগ্রিও অর্জন করেন। তিনি হেলেন জয় নামে একজনকে বিয়ে করেন।
রাজনৈতিকভাবে তিনি নিজেকে সমাজতান্ত্রিক হিসেবে দেখতেন। যদিও তিনি একজন সচেতন নাস্তিক ছিলেন। তিনি অবশ্য জায়নবাদেরও অণুসারি ছিলেন। 
তিনি "সমাজতান্ত্রিক ছাত্র" নামে একটি গবেষণাপত্রের সম্পাদক ছিলেন। ১৮৯৫ সালে তিনি সমাজ গণতান্ত্রিক তাত্ত্বিক অঙ্গ গঠন করেন, যারা একটি "সমাজতন্ত্রী একাডেমীক্স" নামে ম্যাগাজিন প্রকাশ করত। ১৮৯৭ সালে তিনি "Sozialistischen Monatshefte" ত্যাগ করেন। এই অংশটি সংশোধনবাদের প্রধান মুখপত্র হয়ে গেছিল এবং দলের কমিটির নির্দেশ মানত না। পরে তাঁর অংশটি ১৯৩৩ সালে প্রকাশক হয়ে যায়।
নাজি পার্টি ক্ষমতা দখলের পর তিনি প্রাগে অভিবাসন করেন। তিনি ১৯৩৬ সালের ১৪ ডিসেম্বর সেখানে মারা যান।
রায়পুর ইউনিয়ন, রায়পুর
রায়পুর বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
রায়পুর ইউনিয়নের আয়তন ৪০৭৮ একর (১৬.৫০ বর্গ কিলোমিটার)।
রায়পুর ইউনিয়নের মোট জনসংখ্যা ১৫,৫১০ জন। এর মধ্যে পুরুষ ৭,৯৬১ জন এবং নারী ৭,৫৩৯ জন।
রায়পুর উপজেলার উত্তরাংশে রায়পুর ইউনিয়নের অবস্থান। এ ইউনিয়নের পশ্চিমে দক্ষিণে চর আবাবিল ইউনিয়ন, দক্ষিণে চর মোহনা ইউনিয়ন, পূর্বে রায়পুর পৌরসভা, উত্তর-পূর্বে চর পাতা ইউনিয়ন এবং উত্তরে চাঁদপুর জেলার ফরিদগঞ্জ উপজেলার চর দুঃখিয়া পূর্ব ইউনিয়ন অবস্থিত।
১৯৯৭ সালে চর পাতা ইউনিয়ন ভাগ হয়ে তার কিছু অংশ রায়পুর পৌরসভার সাথে যুক্ত হয় এবং বাকি অংশ নিয়ে ১০নং রায়পুর ইউনিয়ন এবং ৫নং চর পাতা ইউনিয়ন নামে দুটি আলাদা ইউনিয়ন গঠন করা হয়।
রায়পুর ইউনিয়ন রায়পুর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।
রায়পুর ইউনিয়নের স্বাক্ষরতার হার ৫২%। এ ইউনিয়নে ২টি মাধ্যমিক বিদ্যালয়, ৩টি মাদ্রাসা, ৪টি সরকারি প্রাথমিক বিদ্যালয় এবং ৩টি কিন্ডারগার্টেন রয়েছে।
সফটওয়্যার প্রকৌশল
সফটওয়্যার প্রকৌশল এক ধরনের প্রকৌশল, যেটি সফটওয়ার নকশা, উন্নয়ন এবং রক্ষণাবেক্ষণ বিষয়ক।
সফটওয়্যার প্রকৌশল-এর প্রচলিত সংজ্ঞাগুলো হচ্ছেঃ
হারাম
হারাম ( "") একটি ইসলামি পরিভাষা। এ দ্বারা নিষিদ্ধ কাজ বোঝানো হয়। মন্দ কাজসমূহের মধ্যে হারামকে সবচেয়ে গুরুতর হিসেবে বিবেচনা করা হয়। যদি কোনো কাজ হারামের মধ্যে পড়ে তবে তা যেকোনো ভালো উদ্দেশ্যেই করা যায় না। তবে ব্যক্তি নিরূপায় হয়ে হারাম কাজ করলে তা পাপ হিসেবে গণ্য হয় না। হারাম বিষয়ে কুরআন ও হাদিসে উল্লেখ রয়েছে। এছাড়া কিছু হারাম বিষয় ইজতিহাদের মাধ্যমে নির্ধারিত হয়। এসকল ক্ষেত্রে বিভিন্ন মাজহাবে নিয়মের পার্থক্য হতে পারে।
হারাম কাজ সর্বাবস্থায় নিষিদ্ধ। কতিপয় হারাম কাজের জন্য শরিয়া কর্তৃক শাস্তি নির্ধারিত রয়েছে। এছাড়া ইসলাম অনুযায়ী হারামে লিপ্ত ব্যক্তির জন্য মৃত্যু পরবর্তী সময়ে শাস্তির কথা বলা আছে। হারাম কাজের মধ্যে রয়েছে মানুষ হত্যা, চুরি-ডাকাতি, মদ্যপান, সুদের লেনদেন, ঘুষ আদানপ্রদান, ধর্ষণ, ব্যভিচার, মৃত পশুপাখির মাংস খাওয়া প্রভৃতি।
ড্রিমক্যাচার
কিছু-কিছু নেটিভ আমেরিকান সংস্কৃতির মধ্যে, ড্রিমক্যাচার (বা ড্রিম ক্যাচার); উইলো হুপের উপর ভিত্তি করে একটি হস্তনির্মিত বস্ত, যা শিথিল নেট বা ওয়েব দ্বারা বোনা হয়। ড্রিমক্যাচার সাধারনত পালক, পুঁতি এধরনের ভক্তিমূলক উপাদান নিয়ে সজ্জিত করা হয়।
ড্রিমক্যাচারের উৎপত্তি হয়েছিলো ওজিব্ওয়ে সম্প্রদায়ের মধ্যে এবং পরবর্তিতে অসবর্ণ বিবাহ ও বাণিজ্যের মাধ্যমে প্রতিবেশী দেশে এ সংস্কৃতি গ্রহণ হরা হয়ে থাকে। ১৯৬০ এবং ১৯৭০-এর দশকের প্যান-ইন্ডিয়ান আন্দোলনের পর, এটি বিভিন্ন জাতির নেটিভ আমেরিকানদের দ্বারা গৃহীত হয়েছে। অনেক ক্ষেত্রে, ড্রিমক্যাচার বিভিন্ন ভারতীয় জাতির মধ্যে ঐক্যের প্রতীক হিসেবে বিবেচিত হয়।
ইয়াসির শাহ
ইয়াসির শাহ (; জন্ম: ২ মে, ১৯৮৬) খাইবার পাখতুনখোয়া প্রদেশের সোয়াবি জেলায় জন্মগ্রহণকারী পাকিস্তানের আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ইয়াসির মূলতঃ লেগ ব্রেক স্পিন, ফ্লিপার ও গুগলি বোলিং করে থাকেন। এছাড়াও তিনি ডানহাতে ব্যাটিংয়ে পারদর্শী।
১৪ সেপ্টেম্বর, ২০১১ তারিখে জিম্বাবুয়ে সফরে অনুষ্ঠিত তৃতীয় একদিনের আন্তর্জাতিকে অভিষিক্ত হন। খেলায় ১০ ওভার বোলিং করে ৫১ রান দিয়ে জিম্বাবুয়ের উদ্বোধনী ব্যাটসম্যান ভুসি সিবান্দা ও উইকেট-রক্ষক তাতেন্দা তাইবু'র উইকেট পান।
২২ অক্টোবর, ২০১৪ তারিখে সংযুক্ত আরব আমিরাতে অনুষ্ঠিত টেস্ট খেলায় অস্ট্রেলিয়ার বিপক্ষে টেস্ট অভিষেক ঘটে তার। ঐ টেস্ট সিরিজে লেগ স্পিন যাদুকর শেন ওয়ার্নের কাছ থেকে আশীর্বাদ পেয়েছেন তিনি। শ্রীলঙ্কা সফরে পাকিস্তানী বোলারদের মধ্যে দ্রুততম সময়ে ৫০-উইকেট পান।
২০১৫ সালের বিশ্বকাপে খেলার জন্য পাকিস্তান ক্রিকেট বোর্ড কর্তৃক জানুয়ারি, ২০১৫ সালে নিষিদ্ধ ঘোষিত অফ-স্পিনার সাঈদ আজমলের পরিবর্তে তাকে অন্তর্ভুক্ত করা হয়।
ঘরোয়া প্রথম-শ্রেণীর ক্রিকেটে খাইবার-পাখতুনখোয়া ক্রিকেট দল, অ্যাবোটাবাদ রাইনোজ, পাকিস্তান কাস্টমস ক্রিকেট দল ও সুই নর্দার্ন গ্যাস পাইপলাইন্স লিমিটেডের পক্ষে প্রতিনিধিত্ব করেন। এছাড়াও, পাকিস্তান এ-ক্রিকেট দলের পক্ষেও ক্রিকেট খেলেছেন ইয়াসির।
১৮ জুলাই, ২০১৬ তারিখে আইসিসি প্রণীত র‌্যাঙ্কিংয়ে বিশ্বের ১নং টেস্ট বোলার হিসেবে তালিকাভূক্ত হন। তিনি ইংল্যান্ডের জেমস অ্যান্ডারসনকে হটিয়ে এ সাফল্য পান। ২০০৫ সালে অস্ট্রেলীয় লেগ স্পিনার শেন ওয়ার্ন এবং ডিসেম্বর, ১৯৯৬ সালে মুশতাক আহমেদের পর এ তালিকার শীর্ষস্থানে আসেন।
লেগ ব্রেক
লেগ ব্রেক বা লেগ স্পিন ডেলিভারি হচ্ছে ক্রিকেট খেলায় একধরনের বল নিক্ষেপ। একজন ডানহাতি বোলার কর্তৃক ডানহাতি ব্যাটসম্যানকে উদ্দেশ্য করে ছোড়া বল যা সচরাচর লেগ সাইড থেকে অফ সাইডের দিকে যায় অর্থাৎ বলটি ব্যাটসম্যান থেকে দূরে নিক্ষেপ করা হয়। যিনি এ ধরনের বল নিক্ষেপ করে থাকেন, তিনি ডানহাতি লেগ স্পিন বোলার নামে পরিচিতি পান।
লেগ ব্রেক বোলিং করার জন্য সংশ্লিষ্ট বোলার ক্রিকেট বলকে হাতের তালুতে সবগুলো আঙ্গুল দিয়ে জড়িয়ে রাখেন। বল নিক্ষেপণের সময় হাতের কব্জিকে বামদিকে ঘোরানো হয়। অনামিকার সাহায্যে বলকে ভর দিয়ে ঘড়ির কাঁটার বিপরীত দিকে স্পিন করানো হয়। এরফলে বলটি পিচে বাউন্স খেয়ে কাঙ্খিত লক্ষ্যে অগ্রসর হয়। বোলারের দৃষ্টিতে তা বামদিকে হলেও ব্যাটসম্যানের ক্ষেত্রে তা ডান দিক থেকে মোকাবেলা করার সুযোগ থাকে। লেগ সাইড থেকে স্পিন করায় এটি লেগ ব্রেক নামে অভিহিত। এর অর্থ হলো - পায়ের দিক থেকে এটি উইকেট ভাঙ্গতে সক্ষম। বল পিচে ফেললেই অধিকাংশ ক্ষেত্রে বাঁক নেয়।
অধিকাংশ ক্ষেত্রেই একজন লেগ স্পিন বোলার সঠিক নিশানায় লেগ ব্রেক বল ছুঁড়ে থাকেন। এতে সাইড স্পিন ও টপ স্পিনের মিশেল থাকে।
লেগ ব্রেককে অন্যতম কঠিন ধরনের স্পিন ডেলিভারি হিসেবে বিবেচনা করা হয়ে থাকে। বিশেষ করে ডানহাতি ব্যাটসম্যান জন্য এ ধরনের বল মোকাবেলা করা বেশ কষ্টসাধ্য। কারণ, বল ব্যাটসম্যানের শরীর থেকে বেশ দূরে থাকে। এর মানে হলো যে, হিসাব-নিকাশে কোন ভুল হলে বল ব্যাটের বহিরাংশ স্পর্শ করে উইকেট-কিপার কিংবা স্লিপ ফিল্ডারের হাতে ক্যাচে রূপান্তর ঘটবে।
অস্ট্রেলিয়ার সাবেক লেগস্পিনার শেন ওয়ার্ন কে সর্বকালের সেরা লেগব্রেক বোলার হিসেবে বিবেচনা করা হয়।
সদরঘাট, চট্টগ্রাম
সদরঘাট বাংলাদেশের চট্টগ্রাম জেলায় কর্ণফুলী নদীর তীরে অবস্থিত একটি নদীবন্দর। এটি সদরঘাট থানার অর্ন্তগত একটি এলাকা।
আগ্রাবাদ মহিলা কলেজ
আগ্রাবাদ মহিলা কলেজ বাংলাদেশের চট্টগ্রাম জেলার ডবলমুরিং থানার অর্ন্তগত আগ্রাবাদ এলাকায় অবস্থিত একটি বেসরকারি মহিলা কলেজ। এটি ১৯৮৮ সালে প্রতিষ্ঠিত হয়।
আগ্রাবাদ মহিলা কলেজ, ফেব্রুয়ারি ১২, ১৯৯৮ সালে আগ্রাবাদের সিডিএ আবাসিক এলাকায় প্রতিষ্ঠিত হয়।
রজার ওয়াটার্স
জর্জ রজার ওয়াটার্স (জন্ম ৬ সেপ্টেম্বর, ১৯৪৩) একজন ব্রিটিশ সঙ্গীতঙ্গ, গায়ক, গীতিকার এবং বহু-বাদ্যযন্ত্রী। ১৯৬৫ সালে, তিনি সহ-প্রতিষ্ঠাতা হিসেবে, ড্রামার নিক মেইসন, কিবোর্ডবাদক রিচার্ড রাইট এবং গিটারবাদক, গায়ক, গীতিকার সিড ব্যারেটের সহযোগে প্রগ্রেসিভ রক ব্যান্ড পিংক ফ্লয়েড গঠন করেন। ওয়াটার্স প্রাথমিকভাবে দলটির বেসবাদক এবং সহ-প্রধান গায়ক হিসেবে কাজ করেছেন, তবে ১৯৬৮ সালে, বারেট দল ত্যাগ করলে তিনি পিংক ফ্লয়েডের গীতিকার এবং ধারণাসঙ্গত অগ্রদূত হয়ে ওঠেন।
পিংক ফ্লয়েড পরবর্তীকালে "দ্যা ডার্ক সাইড অব দ্য মুন", "উই< ইউ ওয়্যার হেয়ার", "অ্যানিমেলস", "দ্যা ওয়াল" এবং "দ্যা ফাইনাল কাট" ধারণা অ্যালবামের মাধ্যমে আন্তর্জাতিক সাফল্য অর্জন করেন। আশির দশকের শুরুতে, তারা সমালোচকদের কর্তৃক প্রশংসিত এবং পৃথিবীব্যাপী জনপ্রিয় সঙ্গীত ইতিহাসে সর্বশ্রেষ্ঠ বিক্রয়ের দল হিসেবে গৌরব অর্জন করে; ২০১৩ সালের হিসেবে, মার্কিন যুক্তরাষ্ট্রে ৭৫.৫ মিলিয়নসহ, বিশ্বব্যাপী তাদের ২৫০ মিলিয়নের অধিক অ্যালবাম বিক্রি হয়েছে। দলের মধ্যে সৃজনশীল তারতম্যের অভান্তরে, ওয়াটার্স ১৯৮৫ সালে প্রস্থান করেন এবং অবশিষ্ট সদস্যদের সাথে ব্যান্ডের নাম এবং উপাদান ব্যবহার নিয়ে আইনি বিতর্কে জড়িয়ে পড়েন। ১৯৮৭ সালে তারা আদালতের বাইরে এ-বিষয়ের নিষ্পত্তি ঘটান, এবং প্রায় আঠার বছর পর ওয়াটার্স পূনরায় তাদের সাথে কাজ শুরু করেন।
ওয়াটার্সের একক কর্মজীবনে তিনটি স্টুডিও অ্যালবাম অন্তর্ভুক্ত হয়েছে: "দ্যা প্রস এ্যন্ড কনস অফ হিচ হাইকিং", "রেডিও কে.এ.ও.এস."এবং "এমিউজড টু ডেথ"। ১৯৯০ সালে, তিনি "দ্যা ওয়াল – লাইভ ইন বার্লিন" নামে, ইতিহাসের বৃহত্তম এবং সবচেয়ে ব্যয়কৃত রক কনসার্ট মঞ্চস্থ করেছিলেন, যেখানে আনুষ্ঠানিকভাবে প্রায় ২০০,০০০ দর্শক উপস্থিতি ছিলো। পিংক ফ্লয়েডের একজন সদস্য হিসেবে, তিনি ১৯৯৬ সালে ইউএস রক এ্যন্ড রোল হল অফ ফেইম এবং ২০০৫ সালে ইউকে মিউজিক অফ ফেইমের অর্ন্তভূক্ত হন। একই বছর তিনি সিএ ইরা নামে অপেরা মুক্তি দেন, যেখানে তিনি ফরাসি বিপ্লব সম্পর্কে ইটিয়েন এবং নাদিনে রঁদা-গিলের গীতিনাট্য থেকে তিনটি অনুবাদ কাজ করেন। সে বছরের শেষে, তিনি পিংক ফ্লয়েড ব্যন্ডসদস্য মেইসন, রাইট এবং গিলমোরের সাথে লাইভ ৮ বৈশ্বিক সচেতনতা ইভেন্টের জন্য পুনরায় একত্রিত হন; যা ছিল ১৯৮১ সালের পর প্রথম ওয়াটার্সের সাথে দলের উপস্থিতি। ১৯৯৯ সাল থেকে তিনি এককভাবে বাজিয়ে ব্যাপকভাবে জনপ্রিয় হয়েছিলেন, এবং তার "২০০৬-২০০৮ বিশ্ব সফরের" অংশ হিসেবে "দ্যা ডার্ক সাইড অব দ্যা মুন" সঞ্চালন করেন। ২০১০ সালে, তিনি দ্যা ওয়াল লাইভ শুরু করেন এবং ২০১১ সালে, লন্ডনে ডবল অ্যালবামের প্রদর্শনের সময় গিলমোর এবং ম্যাসন তার সাথে উপস্থিত ছিলেন।
ওয়াটার্স চার বার বিয়ে করেছেন; প্রথম ১৯৬৯ সালে তার শৈশব প্রণয়ী জুডি ট্রিমকে; তাদের কোন সন্তান ছিলনা এবং ১৯৭৫ সালে তাদের বিবাহ বিচ্ছেদ ঘটে। পরের বছর তিনি বিয়ে করেন লেডি ক্যরল্যন ক্রিস্টির সাথে; বিয়ের পর তাদের ছেলে, হ্যারি ওয়াটার্স, একজন সঙ্গীতঙ্গ যিনি ২০০৬ সাল থেকে তার বাবার সফর দলের সাথে কিবোর্ড বাজান; এবং মেয়ে, ইন্ডিয়া ওয়াটার্স, যিনি মডেল হিসেবে কাজ করেছেন। ক্রিস্টির এবং ওয়াটার্সের ১৯৯২ সালে বিচ্ছেদ ঘটে। এবং ১৯৯৩ সালে, তিনি প্রিষ্কিল্লা ফিলিপসকে বিয়ে করেন। তাদের জ্যাক ফ্লেচার নামে একটি ছেলে রয়েছে এবং ২০০১ সালে তাদের বিচ্ছেদ ঘটে। এরপর ওয়াটার্স অভিনেত্রী এবং চলচ্চিত্র নির্মাতা লরি ডুরনিংকে বিয়ে করেন।
আগ্রাবাদ বালিকা বিদ্যালয়
আগ্রাবাদ বালিকা বিদ্যালয় বাংলাদেশের চট্টগ্রাম জেলার ডবলমুরিং থানার অর্ন্তগত আগ্রাবাদ এলাকায় অবস্থিত।
বিদ্যালয়টি ফেব্রুয়ারি ৮, ১৯৮১ সালে আগ্রাবাদ সিডিএ আবাসিক এলাকায় প্রতিষ্ঠিত হয়।
১৯৭১-এ বাংলাদেশ
১৯৭১-এ বাংলাদেশে সংঘটিত ঘটনাবলী।
সদরঘাট থানা
সদরঘাট বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
সদরঘাট থানার মোট আয়তন ৫.৫০ বর্গ কিলোমিটার।
২০১৩ সালের ৩০ মে কোতোয়ালী থানা ও ডবলমুরিং থানা থেকে কিছু অংশ নিয়ে সদরঘাট থানা গঠন করা হয়।
প্রতিষ্ঠাকালীন সময় থেকে সদরঘাট থানার আওতাধীন এলাকার জনসংখ্যা ৩ লক্ষ ১০ হাজার।
চট্টগ্রাম সিটি কর্পোরেশনের মধ্যভাগে সদরঘাট থানার অবস্থান। এর পূর্বে বাকলিয়া থানা, উত্তরে কোতোয়ালী থানা, পশ্চিমে ডবলমুরিং থানা এবং দক্ষিণে কর্ণফুলি নদী ও কর্ণফুলি থানা অবস্থিত।
সদরঘাট থানার আওতাধীন চট্টগ্রাম সিটি কর্পোরেশনের এলাকাসমূহ হল:
সোহেল খান (ক্রিকেটার)
সোহেল খান (; জন্ম: ৬ মার্চ, ১৯৮৪) খায়বার পাখতুনখোয়া এলাকার মালাকান্দে জন্মগ্রহণকারী পাকিস্তানের ক্রিকেটার। পাকিস্তান ক্রিকেট দলের পক্ষে আন্তর্জাতিক ক্রিকেট খেলছেন তিনি। ডানহাতি ফাস্ট বোলার সোহেল ডানহাতে ব্যাটিংয়েও পারদর্শী। ঘরোয়া ক্রিকেটে করাচি ডলফিন্স, প্যাট্রন্স একাদশ, সিন্ধ, সুই সাউদার্ন গ্যাস কর্পোরেশন দলে প্রতিনিধিত্ব করছেন।
২০০৭-০৮ মৌসুমে এসএসজিসি দলের পক্ষে ঘরোয়া প্রথম-শ্রেণীর ক্রিকেটে অভিষেক ঘটে তার। কায়েদ-ই-আজম ট্রফিতে পাকিস্তান কাস্টমস দলের বিপক্ষে প্রথম ইনিংসে বল ছুড়ে ২৫ ওভারে ৫৯ রান খরচায় ৫ উইকেট শিকার করেন। দ্বিতীয় ইনিংসেও ২৩ ওভারের বিনিময়ে ৭৫ রানে ৫ উইকেট নেন। এরফলে অভিষেক খেলায় তিনি দশ উইকেট লাভ করেন। করাচির আসগর আলী শাহ স্টেডিয়ামে ওয়াপদা'র বিপক্ষে প্রতিযোগিতার চূড়ান্ত খেলায় ৫২.৫ ওভারে ১৬/১৮৯ লাভ করেন। এরফলে তিনি ফজল মাহমুদের গড়া দীর্ঘদিনের ঘরোয়া ক্রিকেটে সেরা বোলিং রেকর্ড ভেঙ্গে সকলের দৃষ্টি কাড়েন। প্রতিযোগিতায় তিনি ৬৫ উইকেট নিয়ে শীর্ষ উইকেট সংগ্রাহকের ভূমিকায় অবতীর্ণ হন। ১৮.৪৩ গড়ে আটবার ৫-উইকেট ও দুইবার দশ উইকেট পান।
৩০ জানুয়ারি, ২০০৮ তারিখে ফয়সালাবাদে অনুষ্ঠিত একদিনের আন্তর্জাতিক ক্রিকেটে সফরকারী জিম্বাবুয়ের বিপক্ষে পাঁচটি খেলার ওডিআই সিরিজের চতুর্থ খেলায় অভিষেক ঘটে তার। নিষ্প্রাণ উইকেটে ৭ ওভার ৩৮ রান দিয়ে একমাত্র উইকেট পান। পরবর্তীতে এপ্রিল, ২০০৮ সালে সফরকারী বাংলাদেশ দলের বিপক্ষে প্রথম খেলায় কোন উইকেট না পেলেও দ্বিতীয় খেলায় তিন উইকেট তুলে নেন।
৭ জানুয়ারি, ২০১৫ তারিখে পিসিবি'র প্রধান দল নির্বাচক মইন খান ২০১৫ সালের ক্রিকেট বিশ্বকাপে সোহেল খানসহ ১৫-সদস্যের নাম ঘোষণা করেন। ২০১১ সালের পর থেকে আন্তর্জাতিক খেলা থেকে দূরে থাকা স্বত্ত্বেও পাকিস্তান দলের অন্যতম সদস্য মনোনীত হন তিনি। কিন্তু ২০১৪ মৌসুমে ঘরোয়া ক্রিকেটে দূর্দান্ত ক্রীড়া প্রদর্শন ও পাকিস্তানের দ্রুততম বোলারদের একজন হওয়ায় তিনি এ সুযোগ লাভ করেন।
হেমন্ত সেন
হেমন্ত সেন ছিলেন বাংলার হিন্দু সেন রাজবংশের প্রতিষ্ঠাতা। এবং সেন বংশের মূল প্রতিষ্ঠাতা "সামন্ত সেনের" পুত্র। সামন্ত সেন "রাজা উপাধি" ধারন করেননি, কিন্তু তার পুত্র হেমন্ত সেন স্বাধীন সেন রাজ্য প্রতিষ্ঠা করে প্রথম ‘মহারাজা’ উপাধি ধারণ করেন।
ইন্টেল ৮০৮০
" 'ইন্টেল ৮০৮০' " (" "আশি-আশি" ") ছিল দ্বিতীয় ৮ বিট মাইক্রোপ্রসেসর পরিকল্পানা এবং নির্মিতা ইন্টেল দ্বারা মুক্তি পায় এপ্রিলের ১৯৭৪ সালে। , তার আগে ৮০০৮ নকশা বর্ধিত এবং উন্নত বৈকল্পিক ছিল। প্রাথমিক নির্দিষ্ট ঘড়ি ফ্রিকোয়েন্সি সীমা 2 MHz ছিল, এবং কার্যকর বার হচ্ছে ৪, ৫, ৭, ১০ এবং ১১ চক্রর কয়েক শত হাজার নির্দেশাবলী প্রতি সেকেন্ডে একটি কার্যকর গতিতে পরিচালিত হত। ৮০৮০, "প্রথম সত্যিকার ব্যবহারের মাইক্রোপ্রসেসর"। তার আগে মাইক্রোপ্রসেসর ক্যালকুলেটর, নগদ নিবন্ধন, কম্পিউটার টার্মিনাল, শিল্প রোবট এবং অন্যান্য অ্যাপ্লিকেশন জন্য ব্যবহার হত ৮০০৮। ৮০৮০ এর স্থাপত্য দৃঢ় প্রসেসর x৮৬ পরিবার উত্পন্ন হওয়া, যা ইন্টেলের ৮০৮৬ সিপিইউ- র স্থাপত্য প্রভাবিত।
৮০৮০ থেকে কাজ করার জন্য সমর্থন চিপ প্রয়োজন, আই৮২২৪ ঘড়ি জেনারেটর / ড্রাইভার এবং আই৮২২৮ বাস নিয়ামক এবং এটা অ পরিপূর্ণ বর্ধিতকরণ লোড ব্যবহার করে প্রয়োগ করা হয়। অতিরিক্ত একটি +১২ V এবং −৫ ভী ছাড়াও প্রধান সরবরাহ টিটিএল সামঞ্জস্যপূর্ণ +৫ ভী সরবরাহ।
কাহলিল জিবরান
খলিল জিবরান (; পূর্ণ আরবি নাম জিবরান খলিল জিবরান, কাহলিল জিবরান নামে পরিচিত; / ALA-LC: "জুবরান খলিল জুবরান" বা "জিবরান খলিল জিবরান") (৬ জানুয়ারি ১৮৮৩-১০ এপ্রিল ১৯৩১) ছিলেন একজন লেবানিজ কবি, লেখক ও শিল্পী।
বর্তমান লেবাননের (তৎকালীন জাবাল লেবানন মুতাশরিফাত, উসমানীয় সাম্রাজ্য) উত্তরে বাশারি শহরে জন্মগ্রহণ করেন। অল্প বয়সে তিনি তার পরিবারের সাথে যুক্তরাষ্ট্রে অভিবাসী হন। এখানে তিনি শিল্পকলা নিয়ে পড়াশুনা করেন ও তার সাহিত্য জীবন শুরু করেন। তিনি ইংরেজি ও আরবি দুই ভাষাতেই লিখতেন। আরব বিশ্বে জিবরানকে সাহিত্য ও রাজনৈতিক বিদ্রোহী হিসেবে দেখা হয়। আধুনিক আরবি সাহিত্যের রেনেসায় তার রোমান্টিক ধারা ধ্রুপদি ধারা থেকে আলাদা ভাবে জায়গা করে নিয়েছে, বিশেষত তার গদ্য কবিতা। লেবাননে তিনি এখনো সাহিত্যের বীর হিসেবে সম্মানিত হন।
ইংরেজিভাষী বিশ্বে তিনি মূলত তার ১৯২৩ সালের বই দ্য প্রফেটের কারণে পরিচিত। তার বইটি ১৯৩০ এর দশকে বেশ জনপ্রিয়তা পায়। ১৯৬০ এর দশকেও তা জনপ্রিয় ছিল। উইলিয়াম শেক্সপিয়ার ও লাউযির পর জিবরান তৃতীয় বহুল বিক্রিত বইয়ের কবি।
রচনা ব্যানার্জী
রচনা ব্যানার্জী () কলকাতার ভারতীয় বাংলা চলচ্চিত্রের জনপ্রিয় অভিনেত্রী এবং ওড়িয়া চলচ্চিত্রের এক নম্বর নায়িকা। এছাড়া তিনি দক্ষিণ ভারতের অনেক ছবিতে অভিনয় করেছেন। তিনি রচনা বন্দ্যোপাধ্যায় নামেও পরিচিত।
রচনার জন্ম ১৯৭৪ সালের ২ অক্টোবর, কলকাতা, পশ্চিম বঙ্গ, ভারত। রচনা ও প্রসেনজিৎ চট্টোপাধ্যায়ের সাথে ৩৫টি সিনেমাতে অভিনয় করেন। তিনি বেশকিছু ওড়িশ্যা ছবিতে অভিনয় করেন সিদ্ধার্থ মহাপত্র-এর সঙ্গে। এছাড়া তিনি অমিতাভ বচ্চনের সাথে হিন্দি ছবিতে অভিনয় করেন। এছাড়া, তিনি উপেন্দ্র ও চিরঞ্জিবের সাথে দক্ষিণ ভারতের ছবিতে অভিনয় করেন। ৯০এর দশকে ভারতীয় বাংলা চলচ্চিত্রে আসা নায়িকাদের মধ্য তিনি প্রথমসারির নায়িকা হিসাবে খ্যাতি পান।
রচনা ব্যানার্জী ১৯৯৪ সালে "মিস ক্যালকাটা" পুরষ্কার জেতেন। তিনি অভিনয় শুরু করার আগে অনেক সুন্দরী প্রতিযোগিতা জেতেন। তিনি পিতা-মাতার একমাত্র সন্তান। তার আসল নাম ঝুমঝুম ব্যানার্জী। পরিচালক সুখেন দাস তার প্রথম চলচ্চিত্র "দান প্রতিদানে" (১৯৯৪) তার নাম রাখেন রচনা। রচনা কটকে সিদ্ধার্থ মহাপত্র-কে বিয়ে করেন। পরে তাদের ছাড়াছাড়ি হয় এবং ওড়িশ্যা চলচ্চিত্র ছেড়ে দেন। 
পরে তিনি প্রবাল বসুকে বিয়ে করেন এবং তাদের একটি ছেলে প্রনিল বসু।
অভিনয়ের পাশাপাশি তিনি টেলিভিশনে একটি রিয়েলিটি শো করছেন দিদি নাম্বার ১ নামে জি বাংলা চ্যানেলে।
দিদি নাম্বার ১
দিদি নাম্বার ১ নারীদের একটি টেলিভিশন গেম শো।, যেটি শুরু হয় ২০১০ সালে। এটি ভারতের জি বাংলা চ্যানেলে প্রচারিত হয়।
আল-হাদি
আবু মুহাম্মদ মুসা ইবনে মাহদি আল হাদি () (জন্ম: ১৪৭ হিজরি (৭৬৪ খ্রিষ্টাব্দ); মৃত্যু: ১৭০ হিজরি (৭৮৬ খ্রিষ্টাব্দ) ছিলেন চতুর্থ আব্বাসীয় খলিফা। তিনি তার পিতা আল মাহদির স্থলাভিষিক্ত হন। ৭৮৫ খ্রিষ্টাব্দ (১৬৯ হিজরি) থেকে ৭৮৬ খ্রিষ্টাব্দে (১৭০ হিজরি) মৃত্যুর আগ পর্যন্ত তিনি শাসন করেন।
আল হাদি ছিলেন আল মাহদির জ্যেষ্ঠ সন্তান। পিতার মত ইনি উদার ছিলেন এবং নাগরিকদের বাগদাদের প্রাসাদে তার সাথে দেখা করার অনুমতি দেন। আব্বাসীয় আমলের অগ্রগতি তিনি বজায় রাখেন।
তার স্বল্পকালীন শাসনে বেশ কিছু সামরিক সংঘাত ঘটে। হুসাইন ইবনে আলি ইবনে হাসান মদিনায় নিজেকে খলিফা ঘোষণা করলে বিদ্রোহ সৃষ্টি হয়। আল হাদি বিদ্রোহ দমন করেন। হুসাইন ইবনে আলি ইবনে হাসানসহ তার অনেক অনুসারীকে হত্যা করা হয়। তবে তার এক ভাই ইদ্রিস বিন আবদুল্লাহ পালিয়ে যান। মিশরীয় ডাক কর্মকর্তা ওয়াদিহ তাকে সাহায্য করেন। এবং মরক্কো পৌছে তিনি সেখানে ইদ্রিসি রাষ্ট্রের সূচনা করেন। আল হাদি একটি খারিজি বিদ্রোহও দমন করেন। তাছাড়া তাকে বাইজেন্টাইন আক্রমণও প্রতিহত করতে হয়। বাইজেন্টাইনরা পিছু হটতে বাধ্য হয় এবং আব্বাসীয়রা তাদের কাছ থেকে কিছু অংশ অধিকার করতে সক্ষম হয়।
আল হাদি ৭৮৬ সালে মৃত্যুবরণ করেন। তার মৃত্যুর কারণ হিসেবে মুহাম্মদ ইবনে জারির আল তাবারি বেশ কিছু সম্ভাব্য কারণের কথা লিপিবদ্ধ করেছেন।
আল হাদির পর তার ছোট ভাই হারুনুর রশিদ খলিফা হন।
বন্ধ জানালা
বন্ধ জানালা বাংলাদেশের স্বাধীন, সাইকেডেলিক রক ব্যান্ড দল শিরোনামহীনের তৃতীয় অ্যালবাম যা এপ্রিল ১২, ২০০৯ সালে জি-সিরিজের ব্যানারে প্রকাশিত হয়।
"বন্ধ জানালা" অ্যালবামে মোট দশটি গান রয়েছে, যার মধ্যে চারটি গান লিখেছেন জিয়াউর রহমান জিয়া এবং দুটি লিখেছেন তানযির তুহিন, এছাড়া বাকী গান গুলো লিখেছেন ব্যান্ডের অন্যান্য সদস্য সুষার ও কাঠুরিয়া।
Track listing
সিম্বিডিয়াম অ্যালোয়ফোলিয়াম
সিম্বিডিয়াম অ্যালোয়ফোলিয়াম (), (বৈজ্ঞানিক নাম: Cymbidium aloifolium) হচ্ছে Cymbidium গণের অর্কিডের একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।
এরা পাহাড়ি এলাকা এবং সংলগ্ন অঞ্চলে সহজলভ্য। আশ্রয়ের উপর বড় বড় ঝাড় হয়। বায়ুমুল ডেনডড়োবিয়ামের মতো গুচ্ছবদ্ধ। এঁদের পাতা সরু এবং ৩-৪ সেমি চওড়া ও অনেকটা লম্বা। ঝুলন্ত ও লম্বা মঞ্জরিতে হলুদ রঙের ফুল ফোটে। ফুল ততটা ঠাসা নয়। ফুলের পাপড়ির ভেতর লাল।
মজিদ হক
রাণা মজিদ হক খান (জন্ম: ১১ ফেব্রুয়ারি, ১৯৮৩) রেনফ্রিউশায়ারের পৈসলি এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য মজিদ খান বামহাতি ব্যাটসম্যান ও অফ স্পিন বোলার। স্কটল্যান্ডের পক্ষে অনূর্ধ্ব-১৭, অনূর্ধ্ব-১৯ ও অনূর্ধ্ব-২৩ পর্যায়ে ক্রিকেটে প্রতিনিধিত্ব করেছেন।
মজিদের এক চাচাতো ভাই ওমর হোসেন তার সাথে কেলবার্ন ক্রিকেট ক্লাবে খেলেছেন। এছাড়াও তারা ফার্গাসলাই ক্রিকেট ক্লাবে খেলেন ও বর্তমানে ক্লাইডেসডেল ক্রিকেট ক্লাবে খেলছেন। কর্মজীবনে একটি অ্যাকাউন্টেন্সি ফার্মে কর্মরত রয়েছেন। ২০ জুলাই, ২০০২ তারিখে স্কটল্যান্ড দলের পক্ষে ইউরোপীয় চ্যাম্পিয়নশীপের খেলায় ইংল্যান্ড বোর্ড একাদশের বিপক্ষে অভিষেক ঘটে তার।
২০০৭ সালের ক্রিকেট বিশ্বকাপে দলের প্রাথমিক তালিকায় ওমরসহ তাকে অন্তর্ভুক্ত করা হয়। তাদের উভয়কেই দলের চূড়ান্ত তালিকায় অন্তর্ভুক্তির জন্য শারীরিক যোগ্যতাকে প্রাধান্য দেয়ার শর্ত আরোপ করা হয়। ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপে স্কটল্যান্ড দলের অন্যতম সদস্য ছিলেন।
দুবাই ও কেনিয়া সফরে দলের সদস্য হন। এছাড়াও, ২০০৭ সালের বিশ্ব ক্রিকেট লীগ প্রথম বিভাগ প্রতিযোগিতায় রানার্স-আপ হওয়া স্কটল্যান্ড দলকে সহায়তা করেন তিনি। ২০০৭ সালের শেষদিকে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপেও দলের সদস্য ছিলেন।
৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে অ্যালাসডেয়ার ইভান্সকে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়। কিন্তু, ১১ মার্চ, ২০১৫ তারিখে দলীয় শৃঙ্খলা ভঙ্গের অভিযোগে তাকে নিজ দেশে ফেরত পাঠানো হয়।
হারিস সোহেল
হারিস সোহেল (; জন্ম: ৯ জানুয়ারি, ১৯৮৯) শিয়ালকোটে জন্মগ্রহণকারী পাকিস্তানী ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি বামহাতি অর্থোডক্স বোলিং ও বামহাতে ব্যাটিং করে থাকেন। ঘরোয়া ক্রিকেটে শিয়ালকোট স্ট্যালিয়ন্স, জারাই তারাকিয়াতি ব্যাংক লিমিটেড ক্রিকেট দল ও শিয়ালকোট ক্রিকেট দলে প্রতিনিধিত্ব করেছেন।
২০১২ সালের চ্যাম্পিয়ন্স লীগ টি২০ প্রতিযোগিতায় শিয়ালকোট স্ট্যালিয়ন্সের পক্ষে খেলেন। পাকিস্তানের প্রথম-শ্রেণীর ক্রিকেট প্রতিযোগিতা প্রেসিডেন্ট ট্রফিতে জারাই তারাকিয়াতি ব্যাংক লিমিটেড দলের সদস্য হিসেবে ১৩৪.৬০ গড়ে চার সেঞ্চুরিসহ দ্বিতীয় সর্বাধিক ৬৭৩ রান তোলেন।
২০১২ সালে শ্রীলঙ্কা ক্রিকেট দলের বিপক্ষে টুয়েন্টি২০ আন্তর্জাতিক প্রতিযোগিতায় পাকিস্তান দলের অন্যতম সদস্য মনোনীত হন। ২০১২-১৩ মৌসুমে ভারত সফরে গেলেও কোন খেলায় অংশগ্রহণ করেননি তিনি। এরপর দক্ষিণ আফ্রিকা দলের বিপক্ষে খেলার জন্য মনোনীত হলেও টেস্ট সিরিজ চলাকালে গোড়ালির আঘাতের ফলে দেশে ফিরে আসতে বাধ্য হন।
১৯ জুলাই, ২০১৩ তারিখে তার ওডিআই অভিষেক ঘটে। খেলায় তিনি ২৬ রান সংগ্রহ করেন। একই সফরে তার টুয়েন্টি২০ আন্তর্জাতিকে অভিষেক হয়।
সিপিইউ (দ্ব্যর্থতা নিরসন)
সিপিইউ একটি কম্পিউটার কেন্দ্রীয় প্রক্রিয়াকরণ ইউনিট
সিপিইউ হয়ত আরো নির্দেশ করে:
বিজ্ঞান এবং প্রযু্ক্তিতে:
প্রতিষ্ঠানে:
অন্যান্য ব্যবহার:
ফাইল ব্যবস্থাপক
একটি ফাইল ব্যবস্থাপক অথবা ফাইল বিচরণকারি হল একটি কম্পিউটার প্রোগ্রাম যা একটি ব্যবহারকারি ইন্টারফেস দিয়ে ফাইল এবং ফোল্ডার ব্যবস্থাপনায় ব্যবহৃত হয়। সাধারণ যে কাজগুলো বেশি করা হয়ে থাকে তা হল একটি বা তারও বেশি ফাইল তৈরি করা, খোলা/দেখা, চালানো, সম্পাদনা, প্রিন্ট করা, পুননামাঙ্কিত করা, স্থানান্তর করা, কপি করা, ডিলিট করা এবং কোন ফাইল খোজা। সেই সাথে ফাইল পরিবর্তন, প্রোপাটিজ পরিবর্তন, অনুমতি দেয়ার কাজও এটি দ্বারা করা হয়। ফোল্ডার বা ফাইলগুলো হয় শাখার আকারে দেখানো হতে পারে তাদের ডিরেক্টরি গঠনের উপর ভিত্তি করে। কিছু ফাইল ব্যবস্থাপকে ওয়েব ব্রাউজারের আদলে সামনে এবং পেছনে বোতাম দেখা যায়।
কিছু ফাইল ব্যবস্থাপকে নেটওয়ার্ক সংযোগ করার সুবিধা রয়েছে যোগাযোগ প্রটোকল ব্যবহার করে যেমন এফটিপি, এনএফএস, এসএমবি বা ওয়েবডিএভি। এই কাজটি করা হয় ব্যবহারকারিকে সার্ভার ফাইল ব্রাউজ (সার্ভারের ফাইলকে স্থানীয় ফাইল ব্যবস্থার মত সংযুক্ত এবং ব্যবহার করা) বা ফাইল সার্ভার প্রটোকলের জন্য সম্পূর্ন নিজস্ব বাস্তবায়নের মধ্য দিয়ে।
ডিরেক্টরি সম্পাদক একটি সংজ্ঞা যা আগের ফাইলকে নির্দেশ করে। প্রথম ডিরেক্টরি সম্পাদক ডাইরেড আবিষ্কৃত হয়েছিল আনুমানিক ১৯৭৪ সনে স্ট্যানফোর্ডের আর্টিফিশিয়াল ইন্টিলিজেন্স ল্যাবে স্ট্যান কুগেল দ্বারা।
উল্লেখ্যযোগ্যগুলো হল:
উল্লেখ্যযোগ্য নেভিগেশনাল ফাইল ব্যবস্থাপকগুলো হল:
ফ্ল্যাশ মেমোরি
ফ্ল্যাশ মেমোরি হল একটি ইলেক্ট্রনিক অপরিবর্তনীয় কম্পিউটার স্টোরেজ মাধ্যম যা বৈদ্যুতিকভাবে মুছা এবং পুনরায় প্রোগ্রাম করা যায়। এটির সূচনা করে তোশিবা ১৯৮৪ সালে। ফ্ল্যাশ মেমোরি ইইপিরম থেকে উদ্ভাবন করা হয়। দুই ধরনের ফ্ল্যাশ মেমোরি রয়েছে, যাদের নামকরণ করা হয়েছে ন্যান্ড এবং নর যুক্তি গেটের অনুসারে। ফ্ল্যাশ মেমোরির একক সেলের আন্তঃ বৈশিষ্ট্য প্রকাশ করে ঐসকল গেটের বৈশিষ্ট্যের মত। যেখানে ইপিরম সম্পূর্ন মুছে ফেলে আবার লিখতে হয় সেখানে ন্যান্ড ধরনের ফ্ল্যাশ মেমোরি হয়ত ব্লক বা পৃষ্ঠা আকারের লেখা বা পড়া যায়। যা পুরো যন্ত্রের তুলনায় অনেক ছোট। নর ধরনের ফ্ল্যাশে একটি একক মেশিন শব্দ (বাইট) লিখা বা পড়া যায় স্বাধীনভাবে মুছে ফেলা কোন জায়গায়।
ন্যান্ড সাধারণত প্রধান মেমোরি, মেমোরি কার্ড, ইউএসবি ফ্ল্যাশ ড্রাইভ, সলিড স্টেট ড্রাইভ এবং এই রকম পন্যে সাধারণ স্টোরেজ ও ডাটা স্থানান্তরের জন্য ব্যবহৃত হয়। ন্যান্ড অথবা নর ফ্ল্যাশ মেমোরি প্রায়ই কনফিগারেশন ডাটা সংরক্ষণের জন্য অসংখ্য ডিজিটাল পন্যে ব্যবহৃত হয় যা আগে ইইপিরম বা ব্যাটারির মাধ্যমে স্ট্যাটিক র‍্যাম দিয়ে ব্যবহার করা হত। একটি গুরুত্বপূর্ন অসুবিধা হল নির্দিষ্ট ব্লকে সীমিত সংখ্যক পড়তে এবং লিখতে পারার সীমা ।
উভয় ধরনের ফ্ল্যাশ মেমোরির ব্যবহারের উদাহরণ হল ব্যক্তিগত কম্পিউটার, পিডিএ, ডিজিটাল অডিও প্লেয়ার, ডিজিটাল ক্যামেরা, মোবাইল ফোন, সিন্থেসাইজার, ভিডিও গেমস, বৈজ্ঞানিক যন্ত্রপাতি, শিল্পকারখানার রোবট, চিকিৎসা যন্ত্রপাতি এবং আরো অনেক। অপরিবর্তনীয় হওয়ার সাথে সাথে ফ্ল্যাশ মেমোরি দ্রুত গতির অ্যাকসেস টাইম (ডাইনামিক র‍্যামের মত) সুবিধা দেয় যদিও তা স্ট্যাটিক রম বা র‍্যামের মত দ্রুত নয়। এর ঝাকুনি সহনক্ষমতার কারনে বহনযোগ্য যন্ত্রতে হার্ড ডিস্কের তুলনায় এর জনপ্রিয়তা বেশি কেন তা বোঝা যায়। সেইসাথে রয়েছে এর উচ্চ টেকসই গুনাগুন যা উচ্চ চাপ, তাপ এবং পানিতে ভিজলেও টিকে থাকে।
যদিও ফ্ল্যাশ মেমোরি আসলে একধরনের ইইপিরম তবুও ইইপিরমের সংজ্ঞা সাধারণত নির্দেশ করে বিশেষ করে ফ্ল্যাশ নয় এমন ইইপিরম যা ছোট ছোট ব্লকে মোছা যায় সাধারণত বাইটে। কারণ মুছে ফেলার চক্রটি ধীর। ফ্ল্যাশ মেমোরিতে ব্যবহৃত বড় ব্লকগুলো মুছার ক্ষেত্রে এটি গুরুত্বপূর্ন গতি সুবিধা দেয় ফ্ল্যাশ নয় এমন ইইপিরমের তুলনায় এবং তার ফলে প্রধান প্রকারের মেমোরি হয়ে উঠেছে যেখানে একটি সিস্টেমের একটি গুরুত্বপূর্ন পরিমানের অপরিবর্তনশীল সলিড স্টেট স্টোরেজ প্রয়োজন হয়।
অপটিক্যাল ডিস্ক ড্রাইভ
কম্পিউটিংয়ে একটি অপটিক্যাল ডিস্ক ড্রাইভ হল একটি ডিস্ক ড্রাইভ যা লেজার লাইট বা ইলেক্ট্রম্যাগণেটিক তরঙ্গ ব্যবহার করে দৃশ্যত আলোর বর্ণচ্ছটার কাছাকাছি বা মধ্যে অপটিক্যাল ডিস্ক পড়া বা লিখার ক্রিয়ার অংশ হিসেবে। কিছু ড্রাইভ ডিস্ক থেকে শুধু পড়তে পারে, কিন্তু সাম্প্রতিক ড্রাইভগুলো সাধারণত পড়া ও লিখা উভয় ক্ষমতার হয়ে থাকে যাকে বার্নার বা রাইটার নামেও ডাকা হয়। কম্পেক্ট ডিস্ক, ডিভিডি এবং ব্লু-রে ডিস্ক হল সাধারণ ধরনের অপটিক্যাল মিডিয়া যা এই সব ড্রাইভ দিয়ে পড়া এবং রেকর্ড করা যায়। অপটিক্যাল ড্রাইভ হল সামষ্টিক নাম ড্রাইভ বলতে বোঝানো হয় "সিডি" "ডিভিডি" বা "ব্লু-রে" যার সঙ্গে "ড্রাইভ" এবং "রাইটার" কথাটি যুক্ত করা হয়।
অপটিক্যাল ডিস্ক ড্রাইভ হল ভোক্তাদের ব্যবহৃত ব্যবহার সামগ্রী যেমন সিডি প্লেয়ার, ডিভিডি প্লেয়ার এবং ডিভিডি রেকর্ডারের অখন্ড অংশ। এগুলো কম্পিউটারে সাধারনভাবে ব্যবহার করা হয় সফটওয়্যার এবং ভোক্তাদের বন্টিত ডিস্ক পড়ার জন্য এবং তাদের প্রয়োজন অণুযায়ী ডাটা জমা, রেকর্ড এবং বিনিময় করার জন্য। ফ্লপি ডিস্ক ড্রাইভ যার সামর্থ্য ১.৪৪ মেগাবাইট অপটিক্যাল ড্রাইভের দ্বারা প্রতিস্থাপিত হয়েছে এদের কম দাম এবং উচ্চ ক্ষমতার কারনে। বেশিরভাগ কম্পিউটার এবং ভোক্তাদের হার্ডওয়্যারে অপটিক্যাল রাইটার রয়েছে। ইউএসবি ফ্ল্যাশ ড্রাইভ, উচ্চ ক্ষমতা, ছোট, এবং কম দামি ও বহনযোগ্য হওয়ায় পড়া ও লেখার সক্ষমতার জন্য প্রয়োজন হয়।
স্থানীয়ভাবে ব্যবহারের জন্য ও ডাটা বণ্টনের জন্য ডিস্ক রেকর্ডিং শুধু মাত্র যেসব ফাইল ভোক্তাদের গৃহস্থালি যন্ত্রপাতিতে চালানো যায় (মিডিয়া, সিনেমা, গান ইত্যাদি) এবং কম পরিমাণের (সাধারণ ডিভিডি ৪.৭ গিগাবাইট) তাতেই সীমাবদ্ধ। কিন্তু শুধু ছোট পরিমাণে, গণ-উৎপাদিত বিশাল সংখ্যক চিহ্নিত ডিস্ক কমদামি এবং দ্রুতগতির একক রেকর্ডিং থেকে।
অপটিক্যাল ডিস্ক কম পরিমাণের ডাটা ব্যাক আপ রাখার জন্য ব্যবহৃত হয়। কিন্তু অপটিক্যাল ডিস্ক দিয়ে পুরো হার্ড ডিস্ক ব্যাক আপ রাখা যাতে কয়েকশ গিগাবাইট তথ্য থাকতে পারে (২০১১ অনুসারে) বাস্তবসম্মত নয়। বড় ধরনের ব্যাকআপগুলো এক্সটার্নাল হার্ড ড্রাইভ দিয়ে করা হয় যেহেতু তাদের দাম কমে গেছে। আর পেশাদার পরিবেশে চৌম্বকীয় টেপ ড্রাইভ দ্বারা এই ব্যাক আপ রাখা হয়।
সংবাদবিজ্ঞপ্তি মঞ্চ ব্যবস্থা
একটি সংবাদবিজ্ঞপ্তি মঞ্চ ব্যবস্থা বা বিবিএস হল একটি কম্পিউটার সার্ভার যাতে চাহিদা মোতাবেক সফটওয়্যার চালানো হয় যেটি ব্যবহারকারিদের টার্মিনাল প্রোগ্রাম দ্বারা সংযুক্ত হবার সুযোগ দেয়। একবার প্রবেশ করলে ব্যবহারকারি সফটওয়্যার ও ডাটা আপলোড ডাউনলোড করতে পারে, খবর এবং বিজ্ঞপ্তি পড়তে পারে এবং অন্যদের সাথে ইমেইল, উন্মুক্ত বার্তা মঞ্চ এবং কখনো কখনো সরাসরি চ্যাটিংয়ের মাধ্যমে বার্তা বিনিময় করতে পারে। অনেক বিবিএস অন-লাইন গেমস খেলার সুবিধা প্রদান করে যেখানে ব্যবহারকারি অন্য ব্যবহারকারির সাথে প্রতিযোগীতা করতে পারে। আবার কিছু বিবিএসে বহু ফোন লাইনের মাধ্যমে চ্যাট কক্ষের সুবিধা দেয় যেখানে ব্যবহারকারিরা একে অন্যের সাথে সক্রিয় মিথস্ক্রিয়া করতে পারে। আজকের আধুনিক ওয়াল্ড ওয়াইড ওয়েব, সামাজিক নেটওয়ার্ক এবং ইন্টারনেটের অন্যান্য বিষয়ের সংবাদবিজ্ঞপ্তি মঞ্চ ব্যবস্থা ছিল অগ্রদূত। কম খরচ, উচ্চ কার্যক্ষমতার মডেম ১৯৯০ দশকের অনলাইনের চালিকা ছিল যার মধ্যে অনলাইন সেবা এবং বিবিএসও ছিল। ১৯৯৪ সালে "ইনফোওর্য়াল্ড" হিসেব করে ৬০০০০ হাজারেরও বেশি বিবিএস ব্যবস্থা সেবা দিচ্ছে ১৭ মিলিয়ন আমেরিকান ব্যবহারকারিকে শুধুমাত্র আমেরিকাতে যা প্রধান অনলাইন সেবা প্রদানকারি কম্পিউসার্ভ থেকে সামষ্টিকভাবে বড়।
কম দামি ডায়াল আপ ইন্টারনেট সেবা ব্যবস্থা এবং মোজাইক ব্রাউজারের সম্মিলনে সহজ এবং বৈশ্বিক সংযোগের সুযোগ ঘটে যা বিবিএস এবং অনলাইন ব্যবস্থা দিতে পারেনি এবং তাতে ১৯৯৪ সালে দ্রুত পতন ঘটে শেয়ার বাজারে। তার পরের বছর জুড়ে অনেক নামিদামি বিবিএস সফটওয়্যার সরবরাহকারি দেউলিয়া হয় এবং প্রায় দশ হাজারের বেশি বিবিএস হারিয়ে যায়। বর্তমানে, বিবিএস আসলে অতীতস্মৃতি কাতরতার অংশ হিসেবে শৌখিনভাবে সারা বিশ্বে বেচে আছে। তাইওয়ান ও চীনের যুবাদের কাছে এটি যোগাযোগের মাধ্যম হিসেবে এখনো অত্যন্ত জনপ্রিয়। বেশিরভাগ বিবিএসই এখন টেলনেট দিয়ে সংযুক্ত হওয়া যায় এবং সাধারণত এতে বিনামূল্যে ইমেইল একাউন্ট, এফটিপি সেবা, আইআরসি এবং অন্যান্য সকল যোগাযোগ প্রটোকল যা ইন্টানেটে সাধারণত ব্যবহৃত হয় তার সুবিধা রয়েছে। কিছু কিছু প্যাকেট সুইচড নেটওয়ার্ক বা প্যাকেট রেডিও সংযোগের মাধ্যমে প্রবেশ সুবিধা দেয়।
একটি মানসম্পন্ন বিবিএসে যে বৈশিষ্ট থাকে:
নিক মেইসন
নিকোলাস বার্কলে "নিক" মেইসন (জন্মঃ জানুয়ারি ২৭, ১৯৪৪) একজন ইংরেজ সঙ্গীতঙ্গ, কম্পোজার এছাড়াও তিনি বিখ্যাত সাইকেডেলিক রক ব্যান্ড দল পিংক ফ্লয়েডের ড্রামার হিসেবে অধিক পরিচিত। এবং মেইসন একমাত্র সদস্য যিনি ১৯৬৫ সাল অর্থাৎ ব্যান্ড প্রতিষ্ঠার পর থেকে সবসময় ছিলেন। যদিও একক ভাবে মেইসন খুব কম সংখ্যক গান লিখেছেন কিন্তু পিংক ফ্লয়েডের সবচেয়ে জনপ্রিয় কম্পোজিশন "ইকোস" ও "টাইমের" সহ-লেখক তিনি।
মেইসন পিংক ফ্লয়েডের একমাত্র সদস্য যিনি সবকটি অ্যালবামে কাজ করার গৌরব অর্জন করেন। সর্বশেষ ২০১০ সালের হিসাব অনুযায়ী বিশ্বব্যাপী পিংক ফ্লয়েডের ২৫০ মিলিয়নের অধিক অ্যালবাম বিক্রি হয়েছে, যার মধ্যে শুধু যুক্তরাস্ট্রে বিক্রি হয়েছে ৭৫.৫ মিলিয়ন।
মেইসন ২৪ আওয়ারস লে ম্যানসের মতো পৃথিবীর প্রাচীন স্পোর্টস কার রেসিং প্রতিযোগিতায়ও অংশগ্রহণ করেছেন।
নভেম্বর ২৬, ২০১২ সালে ইউনিভার্সিটি অফ ওয়েস্টমিনিস্টারের পক্ষ থেকে "স্কুল অফ আর্কিটেকচার এ্যান্ড বিল্ট এনভায়রনমেন্ট" (যার পূর্বসুরী প্রতিষ্ঠান, "রিজেন্ট স্ট্রিট পলিটেকনিক" যেখানে মেইসন ১৯৬২-১৯৬৭ পর্যন্ত সময়ে আর্কিটেকচার বিষয়ে অধ্যয়ন করেছেন) এর পুরস্কার বিতরনী অনুষ্ঠানে নিক মেইসনকে সম্মানসূচক ডি.লীট. ডিগ্রী প্রদান করা হয়।
তথ্যচিত্র নির্মাতা বিল মেইসন পুত্র নিক মেইসনের জন্ম বার্মিংহামে এবং বেড়ে ওঠা লন্ডনের হামস্টেইডে (তবে অনেক অনলাইন বায়োগ্রাফিতে ভুলক্রমে তার ঠিকানায় "ডাউনশায়ার হিল" স্ট্রিটকে বার্মিংহামের "দ্য ডাউনশায়ার হিলস" হিসেবে লেখা হয়ে থাকে)। মেইসনের শিক্ষজীবন শুরু হয় সারেই প্রদেশের ফার্নহাম শহরের নিকটবর্তী ফ্রেঞ্জহাম হাইটস স্কুলে, পরবর্তিতে তিনি রিজেন্ট স্ট্রিট পলিটেকনিকে পড়াশোনা করেন এবং সেখানেই তিনি রজার্স ওয়াটার্স, বব ক্লুজ ও রিচার্ডরাইটের সাথে মিলিত হয়েছিলেন এবং ১৯৬৪ সাল থেকে পিংক ফ্লয়েডের যুক্ত থেকেছেন "সিগমা ৬" গঠনের সময় পর্যন্ত।
সেলিন বাকেন্স
সেলিন বাকেন্স (জন্ম এমিলে মার্গারেট সেলিন বাকেন্স; আগস্ট ৯, ১৯৯৬) একজন বেলজিয়ান অভিনেত্রী। শিশুশিল্পী হিসেবে চলচ্চিত্রে অভিনয়ের মাধ্যমে তিনি খ্যাতি লাভ করেন।
বাকেন্স স্টিভেন স্পিলবার্গের "ওয়ার হর্স" (২০১১) চলচ্চিত্রে এমিলি চরিত্রে অভিনয়ের মাধ্যমে অভিনয়ে অভিষেক ঘটান। যে চরিত্র তিনি মাত্র মাত্র দুবারের অডিশনের মধ্য দিয়েই জিতেছেন। এই চলচ্চিত্রে বাকেন্স একজন ফরাসী তরুণীর চরিত্রে অভিনয় করেন, যুদ্ধে যার মা-বাবা হারানোর পর সে তার দাদুর সাথে বাস করে।
এমিলে মার্গারেট সেলিন বাকেন্স আগস্ট ৯, ১৯৯৬ সালে বেলজিয়ামের রাজধানী ব্রাসেলসে জন্মগ্রহণ করেন।
বাকেন্স থমাস’স লন্ডন ডে স্কুল্স এবং গডঅলফিন অ্যান্ড ল্যাটিমারে উপস্থিতির পর বর্তমানে তিনি বিশ্ববিদ্যালয়ে অধ্যয়ন করছেন।
আইরিনা শায়িক
আইরিনা শায়িক (জন্ম আইরিনা ভালেরিয়েভনা শায়িখলিসলামোভা () জানুয়ারি ৬, ১৯৮৬), মাঝেমাঝে ইরিনা শিয়িক হিসেবে লেখা হয়, একজন রুশ মডেল এবং অভিনেত্রী। যিনি ২০০৭ এবং ২০১৪ সালের মধ্যে স্পোর্টস ইলাস্ট্রেটেড সুইমশ্যুট সংখ্যার জন্যে পরিচিত। তিনি ২০১১ সালের সংখ্যার প্রচ্ছদ মডেল ছিলেন।
শায়িক ইয়েমানজহেলিনস্ক, রাশিয়ায়, ভলগা তাতার কয়লা খনিজীবি ভালেরি শায়িকলিসলামোভ এবং নৃতাত্ত্বিক রুশ কিন্ডারগার্টেন সঙ্গীত শিক্ষক ওলগা শায়িকলিসলামোভের ঘরে জন্ম নেন। তিনি বলেন যে তার চেহারা অন্তঃপ্রকৃতি অনেকটাই তার বাবার মতো এবং এ কারণে অনেকে তাকে দক্ষিণ আমেরিকান বলে বিবেচনা করেন: "আমার বাবা ছিলেন কালো-চামড়াধারী, কারণ তিনি একজন তাতার ছিলেন, প্রায়ই তাতাররা দেখতে ব্রাজিলীয় হয়ে থাকে… আমি আমার উজ্জ্বল চোখ পেয়েছি মার কাছ থেকে।" তার একটি বোন রয়েছে, নাম তাতিনা।
শায়িক ছয় বছর বয়সে পিয়ানো বাজাতে শুরু করেন। নয় বছর বয়সে তিনি একটি সঙ্গীত বিদ্যালয়ে যান এবং সেখানে সাত বছর অধ্যয়ন করেন। সেখানে তিনি পিয়ান বাজানো এবং কোয়াইরে গাওয়া দুটোই অয়ত্ব করেন, তার মা চাইতেনতিনি যেন সঙ্গীত অধ্যয়ন করনে। তার বাবা নিওমোনিয়া জটিলায় মারা যান যখন তার বয়স চোদ্দ বছর ছিল, স্বল্পআয়ের পরিবারে তারা মা পরিবারের ভষণ-পোষণ পোহাতে দুইটি কাজের প্রতি জোর দিতেন।
উচ্চ বিদ্যালয়ের পর, শায়িক বিপণন বিষয়ে অধ্যয়ন করেন কিন্তু এতে অকৃতকায্য হন এবং তার বড় বোনের সাথে একটি সৌন্দর্য বিদ্যালয়ে প্রবেশ করেন। তখন সেথানে, তিনি স্থানীয় মডেল এজেন্সির একজন ব্যক্তির দৃষ্টি আকর্ষণে আসেন, যিনি তার সৌন্দর্যে বিদ্ধ হন। তিনি প্ররোচিত হন "মিস সেলভানিস্ক ২০০৪" সৌন্দর্য প্রতিযোগিতায় অংশগ্রহণ করতে এবং জয় লাভ করেন।
শায়িকের একটি পোষা কুকুর রয়েছে, নাম সিজার, জুলিয়াস সিজারের নামে, একটি ল্যাবরোডার যেটি মিলি এ্যন্ড মি চলচ্চিত্রে একটি চরিত্রে ছিল। পর্তুগিজ ফুটবল খেলোয়াড় ক্রিশ্চিয়ানো রোনাল্ডোর সাথে শায়িকের পাঁচ বছরের সম্পর্ক ছিল কিন্তু ২০১৫ সালে অবসান ঘটে।
শায়িক ২০১৪ তে ডোয়াইন জনসন এর বিপরীতে হারকিউলিস চলচ্চিত্রে প্রথম অভিনয় করেন।
আবদুল মোতালেব সরদার
আবদুল মোতালেব সরদার() (জন্ম: ১ নভেম্বর, ১৯০০ ব্রিটিশ ভারতের শরীয়তপুর জেলার শখিপুর থানাধীন সরদার কান্দি গ্রামে, মৃত্যু: ৯ ডিসেম্বর,১৯৮০ নারায়ণগঞ্জ) একজন ব্রিটিশ ভারতীয় ফুটবলার ও লোকসংগীত শিল্পী ছিলেন। পিতা গফুর আলি সরদার । তিনি কলকাতা মোহামেডান ক্লাবের মিড ফিল্ডার ছিলেন। ফুটবল খেলার পাশাপাশি তিনি গান লেখা, সুর করা ও পরিবেশন করার ক্ষেত্রে দক্ষতা অর্জন করেছিলেন । তার লেখা অনেক গান সংরক্ষণের অভাবে হারিয়ে গেছে। মহাত্মা গান্ধী, পির বাদশা মিয়া, শেরে বাংলা প্রমুখ নেতাদের সামনে তিনি নিজের লেখা গান গেয়ে শুনিয়েছেন ।
ট্রান্সজর্ডানে ইখওয়ান আক্রমণ
ট্রান্সজর্ডানে ইখওয়ান আক্রমণ ছিল ১৯২২ থেকে ১৯২৪ সালের মধ্যে ইখওয়ান কর্তৃক ট্রান্সজর্ডান আমিরাতের উপর পরিচালিত ধারাবাহিক আক্রমণ। এসময় নজদ থেকে ট্রান্সজর্ডানের উপর হামলা চালানো হয়। এসব হামলা ট্রান্সজর্ডানের আমির আবদুল্লাহর অবস্থানের প্রতি হুমকি হিসেবে আবির্ভূত হয়। নিজ উদ্যোগে হামলা প্রতিহত করতে তিনি সক্ষম ছিলেন না। তাই আম্মানের নিকট মারকায় ব্রিটিশরা একটি সামরিক ঘাঁটি স্থাপন করে। তারা আমিরকে ট্রান্সজর্ডানে তার শাসন সুরক্ষিত রাখতে সাহায্য করছিল।
১৯১৯ সালে নজদ-হেজাজ যুদ্ধে হাশিমিদের পরাজয় ও বৃহত্তর সিরিয়ায় হাশিমি আধিপত্য স্থাপনে ব্যর্থ হওয়ার পর ব্রিটিশরা ট্রান্সজর্ডান আমিরাত ও ইরাককে হাশিমি রাজ্য হিসেবে সুরক্ষিত করতে সচেষ্ট হয় এবং অভ্যন্তরীণ ও বহির্বিশ্বের হুমকি থেকে রক্ষা থেকে রক্ষা করে প্রচেষ্টা চালায়। স্থানীয় বিদ্রোহ দমনে ব্রিটিশরা সামরিক সহায়তা দেয়। এছাড়াও ওয়াহাবি মতাদর্শের ইখওয়ান বাহিনীর আক্রমণের সময়ও তারা ভূমিকা রাখে।
ইখওয়ান তাদের প্রথম দীর্ঘ দূরত্বের আক্রমণ আম্মানের উপর চালায়। এতে প্রায় ১,৫০০ জন উষ্ট্রারোহী যোদ্ধা ছিল। একটি মতানুযায়ী ব্রিটিশ বিমান এগিয়ে আসায় ইখওয়ান আম্মানে পৌছাতে পারেনি। অন্য একটি বর্ণনা অনুযায়ী আক্রমণের লক্ষ্য ছিল ছোট গ্রাম। এসব গ্রামে সবাইকে হত্যা করা হয়। এরপর ব্রিটিশ সাজোয়া যান ও যুদ্ধবিমান তাদের দিকে গিয়ে আসে।
১৯২৪ সালের আগস্টে ৪,৫০০ জন যোদ্ধার একটি দল ১,৬০০ কিমি পাড়ি দিয়ে নজদ থেকে ট্রান্সজর্ডান আক্রমণের জন্য আসে। আম্মান থেকে মাত্র ১৫ কিমি দূরে অবস্থানের সময় ব্রিটিশ বিমানবাহিনী তাদের চিহ্নিত করে এবং যুদ্ধবিমানের সাহায্যে আক্রমণ করে। ইখওয়ানে বড় ধরনের হতাহতের ঘটনা ঘটে এবং প্রায় ৫০০ জন মারা যায়। ব্রিটিশ বিমানবাহিনীর সাহায্য ছাড়া আম্মান রক্ষা করা সম্ভব ছিল না।
১৯২৭ থেকে ১৯৩০ সালের মধ্যে ইখওয়ান বিদ্রোহের সময় ইখওয়ান অন্যান্য আক্রমণসমূহ পরিচালনা করে। তারা ১৯২৭ সালের নভেম্বর দক্ষিণ ইরাক এবং ১৯২৮ সালের জানুয়ারি কুয়েত আক্রমণ করে। উভয় ক্ষেত্রে তারা ভয়াবহভাবে হামলা চালায়। এসময় ব্রিটিশ বিমান বাহিনী ও কুয়েতিরাও প্রচন্ডভাবে পাল্টা আক্রমণ চালায়। ইতিমধ্যে আবদুল আজিজ ইবনে সৌদের নিয়মিত বাহিনীর কাছে ইখওয়ান পরাজিত হয় এবং তাদের নেতাদের হত্যাকরা হয়। বাকিদের নিয়মিত সৌদি বাহিনীতে অন্তর্ভুক্ত করা হয়।
মুকুটি নদ-কাছিম
মুকুটি নদ-কাছিম নদীর কালী কাইট্টা (), (বৈজ্ঞানিক নাম: "Hardella thurjii")হচ্ছে একটি কচ্ছপের প্রজাতি যেটি ভারত, পাকিস্তান এবং বাংলাদেশে পাওয়া যায়। এটি Hardella গণের একমাত্র প্রজাতি। 
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
তড়িৎ বলরেখা
বিজ্ঞানী মাইকেল ফ্যারাডে তড়িৎ ক্ষেত্রের সুস্পষ্ট ধারণা সৃষ্টির জন্য তড়িৎ বলরেখা ধারণার অবতারণা করেন। রেখাগুলো সম্পূর্ণ কাল্পনিক। 
"তড়িৎ বলরেখা’’ তড়িৎ ক্ষেত্রের মধ্যে অঙ্কিত খোলা বক্ররেখা যার কোন বিন্দুতে অঙ্কিত স্পর্শক ঐ বিন্দুতে লব্ধি বলের দিক নির্দেশ করে।
বলরেখাগুলোর সাথে লম্বভাবে স্থাপিত কোন কল্পিত তলের একক ক্ষেত্রফলের ভিতর ‍দিয়ে যতগুলো বলরেখা অতিক্রম করে তা তড়িৎ প্রাবল্যের সমানুপাতিক।
কোটি টাকার কাবিন
'কোটি টাকার কাবিন' এফ আই মানিক পরিচালিত বাংলাদেশী প্রেমের হাসির ছায়াছবি। এই ছবিতে প্রধান চরিত্রে অভিনয় করেছেন শাকিব খান, অপু বিশ্বাস, রাজ্জাক। এটি ২০০৬ সালের ব্যবসাসফল চলচ্চিত্র।
ম্লেচ্ছ রাজবংশ
শালস্তম্ভ বংশ () সপ্তম শতকের মধ্যভাগে শালস্তম্ভ নামক রাজা প্রতিষ্ঠা করেন। তিনি তাঁর রাজ্যের রাজধানী প্রাগজ্যোতিষপুর থেকে স্থানান্তর করে তেজপুরের নিকটবর্তী হারেপেশ্বর নামক স্থানে স্থাপন করেন। এই বংশের রাজার ৬৫০ খ্রীষ্টাব্দ থেকে ৯০০ খ্রীষ্টাব্দ পর্যন্ত রাজত্ব করেছিলেন। রত্নপালের তাম্রলিপিতে শালস্তম্ভকে ম্লেছরাজ বলা হয়েছে।। কিন্তু এই বংশের রাজারা নিজেদের ভগদত্ত বংশের বলে পরিচয় দিতেন । এই বংশের পতনের পর পালবংশকামরূপ রাজ্যে রাজত্ব করেন।
কিছুসংখ্যক ইতিহাসবিদের মতে পাল বংশের প্রতিষ্ঠাতা ব্রহ্মপাল এদের বংশের লোকদের পূর্ব ও দক্ষিণ দিকে তাড়িয়ে দেয়। পরবর্তী সময়ে এরাই পূর্বে শদিয়ায় শুতীয়া রাজ্য ও দক্ষিণে কছাড়ি রাজ্য স্থাপন করেন।
চকোরী
চকোরী () পাকিস্তানি উর্দু চলচ্চিত্র। ছবিটি ২৩ মার্চ, ১৯৬৭ সালে তৎকালীন পূর্ব পাকিস্তানের (বর্তমান বাংলাদেশ) ঢাকায় ঈদুল আযহা উপলক্ষে মুক্তি পায়। ছবিটি পরিচালনা করেন ক্যাপ্টেন এহতেশাম। এই ছবিতে নাদিম বেগ এবং শাবানা অভিনয় শুরু করেন। চলচ্চিত্রটি টানা ৮১ সপ্তাহ ধরে চলে এবং হিরক জয়ন্তী চলচ্চিত্রে পরিনত হয়।
রবিন ঘোষ সেরা সঙ্গীত পরিচালক হিসাবে নিগার পুরস্কার পান।
আল-আমিন
মুহাম্মদ ইবনে হারুনুর রশিদ (আল আমিন বলে বেশি পরিচিত) (এপ্রিল ৭৮৭ – ২৪/২৫ সেপ্টেম্বর ৮১৩) () ছিলেন ষষ্ঠ আব্বাসীয় খলিফা। ৮০৯ সালে তিনি তার পিতা হারুনুর রশিদের উত্তরসুরি হন। ৮১৩ সাল পর্যন্ত তিনি শাসন করেন। এসময় তার ভাই আল মামুনের সাথে গৃহযুদ্ধ চলার সময় তিনি ক্ষমতাচ্যুত ও নিহত হন।
পিতার আসন
পিতার আসন ২০০৬ সালে মুক্তিপ্রাপ্ত এফ আই মানিক পরিচালিত বাংলাদেশী চলচ্চিত্র। মুখ্য ভুমিকায় অভিনয় করেছেন শাকিব খান, অপু বিশ্বাস, নিপুণ আক্তার, আমিন খান ও রাজ্জাক। এটি পারিবারিক এবং ত্রিমুখী প্রেমের গল্প নিয়ে রচিত। এটি একটি ব্যবসাসফল চলচ্চিত্র।সঙ্গীত পরিচালনা করেছেন আলাউদ্দিন আলী।
! ক্রম !! গান !! গায়ক !! অভিনয় !! মন্তব্য
মনে প্রাণে আছ তুমি
মনে প্রাণে আছ তুমি ২০০৮ সালে মুক্তিপ্রাপ্ত জাকির হোসেন রাজু পরিচালিত বাংলাদেশী চলচ্চিত্র। মুখ্য ভুমিকায় অভিনয় করেছেন শাকিব খান, অপু বিশ্বাস। সঙ্গীত পরিচালনা করেছেন ইমন সাহা। এক বিন্দু ভালোবাসা দাও এবং কন্যা তোমার হাসিতে গান দুটি ২০০৮-এর জনপ্রিয় গান ছিল।
আল-মামুন
আবু জাফর আবদুল্লাহ আল মামুন ইবনে হারুন (, ) ( সেপ্টেম্বর ৭৮৬ – ৯ আগস্ট ৮৩৩) ছিলেন ৭ম আব্বাসীয় খলিফা। তিনি ৮১৩ সাল থেকে ৮৩৩ সালে মৃত্যুর আগ পর্যন্ত পর্যন্ত শাসন করেন। তার ভাই আল আমিন নিহত হওয়ার পর তিনি তার স্থলাভিষিক্ত হন।
বেবী নাজনীন
বেবী নাজনীন () বাংলাদেশের একজন নেপথ্য কণ্ঠশিল্পী। ১৯৭৬ সাল থেকে তিনি অনেক গান গেয়েছেন। তিনি ২০০৩ সালে শ্রেষ্ঠ মহিলা গায়ক হিসাবে জাতীয় চলচ্চিত্র পুরস্কার লাভ করেন।
বেবী নাজনীনের কর্মজীবন সঙ্গীতময়। তাঁর অসংখ্য জনপ্রিয় গানের মধ্যে ‘ঘুম ভাঙ্গায়া গেলরে মরার কোকিলে’ উল্লেখযোগ্য, এছাড়া ‘দু’চোখে ঘুম আসে না’, ‘কাল সারারাত ছিল স্বপ্নেরো রাত’ জনপ্রিয় গান।
হোম সার্ভার
হোম সার্ভার হল একটি সার্ভার যা ব্যক্তিগত আবাসিক জায়গায় থাকে এবং বাসার মধ্যস্ত বা বাহিরে হোম নেটওয়ার্ক অথবা ইন্টারনেট দিয়ে অন্যান্য যন্ত্রে সেবা প্রদান করে। সেবা হতে পারে ফাইল এবং প্রিন্টার সার্ভিং, মিডিয়া কেন্দ্র, ওয়েব সেবা, ওয়েব ক্যাশ, একাউন্ট সত্যতা যাচাই এবং ব্যাকআপ সেবা ইত্যাদি। যেহেতু সাধারণ হোম নেটওয়ার্কে কম সংখ্যক কম্পিউটার থাকে, তাই হোম সার্ভারের বেশি শক্তি প্রয়োজন হয় না। ফলে এটি পুরনো কম্পিউটার, প্লাগ কম্পিউটার বা পুনউদ্দেশ্যে ব্যবহৃত কম্পিউটার দিয়ে করা যায়। বিদ্যুৎ সরবারহ নিশ্চিত ও ডাটা নষ্ট হওয়ার হাত থেকে রক্ষা করার জন্য কখনো কখনো ইউপিএস ব্যবহার করা হয়।
শিরোনামহীন রবীন্দ্রনাথ
শিরোনামহীন রবীন্দ্রনাথ বাংলাদেশি স্বাধীন সাইকেডেলিক রক ব্যান্ড সংগীতদল শিরোনামহীনের চতুর্থ একক অ্যালবাম, যা লেজার ভিশনের ব্যানারে ২০১০ সালে বাংলাদেশে প্রকাশিত হয়।
এই অ্যালবামের মোট এগারটি গান নেয়া হয়েছে বাঙ্গালি পলিমেথ রবীন্দ্রনাথ ঠাকুররের থেকে যিনি বাংলা সাহিত্য এবং বাংলা গানে যোগ করেছেন ভিন্নমাত্রা।
"শিরোনামহীন" তাদের চতুর্থ এককে মুলত রবীন্দ্রসংগীতের সাথে রক মিউজিকের একটা সমন্বয় ঘটিয়েছে যার ফলে অ্যালবামের টাইটেল করা হয় "শিরোনামহীন রবীন্দ্রনাথ" ব্যান্ড শিরোনামহীন মনে করে, "রবীন্দ্রনাথ ঠাকুর" নিজেই তাদের কাছে সাংস্কৃতিকন প্রতিষ্ঠান। একজন বাঙ্গালি হিসেবে নিজেদের স্বংস্কৃতিকে বুঝতে হলে রবীন্দ্রনাথকে অবশ্যই জানতে হবে। এছাড়া ভোকাল তুহিন নিজে বুলবুল ললিতকলা একাডেমিতে (বাফা) রবীন্দ্রসংগীতের শিক্ষাগ্রহণ করেছিলেন। এবং এই অ্যালবামটি রবীন্দ্রনাথ ঠাকুরকে উৎসর্গ করেছে শিরোনামহীন।
সবকটি গান লিখেছেন রবীন্দ্রনাথ ঠাকুর,
গানের তালিকা
আইইইই ৮০২.১১
আইইইই ৮০২.১১ হল মিডিয়া অ্যাকসেস নিয়ন্ত্রের সমষ্টি এবং বাস্তব স্তরের সুনির্দিষ্টকরণ তার বিহিন লোকাল এরিয়া নেটওয়ার্ক যা ২.৪, ৩.৬, ৫ এবং ৬০ গিগাহার্টজ ফ্রিকোয়েন্সি ব্যান্ডে কম্পিউটার যোগাযোগ স্থাপন করে। এগুলো তৈরি এবং রক্ষনাবেক্ষন করা হয় আইইইই ল্যান/ম্যান মান কমিটি (আইইইই ৮০২)। মানের ভিত্তিমূলক সংস্করণ ছাড়া হয়েছিল ১৯৯৭ সালে এবং পরবর্তীতে প্রস্তাবিত সংশোধন লাভ করে। মান এবং সংশোধনী তার বিহিন নেটওয়ার্কের পণ্যে ভিত্তি স্থাপন করে ওয়াই-ফাই ব্যান্ডের মাধ্যমে। প্রতিটি প্রস্তাবিত সংশোধনী প্রাতিষ্ঠানিকভাবে বাতিল হয়ে যায় যখন নতুন সংস্করনের মান আসে। ব্যবসায়ের জগতে প্রতিটি সংশোধন বাজারজাত করা হয় কারণ জেনেশুনে পণ্যের সক্ষমতা উল্ল্যেখ করে। ফলে, বাজারে প্রতিটি সংশোধন সংস্করণই মান হয়ে যায়।
তথ্য গোপনীয়তা
তথ্য গোপণীয়তা বা ডাটা গোপণীয়তা বা ডাটা সুরক্ষা হল ডাটা, প্রযুক্তি, জনগণের গোপনীয়তার প্রত্যাশা এবং আইন সংক্রান্ত ও রাজনৈতিক বিষয়াদির সংগ্রহ এবং বিতরণের মধ্যকার সম্পর্ক।
গোপনীয়তা যেখানে ব্যক্তিগত চিহ্নিতকরন তথ্য বা অন্যান্য স্পর্ষকাতর তথ্য সংগ্রহ এবং জমা হয় (ডিজিটালভাবে বা অন্যকোন ভাবে) সেখানেই সম্পর্কযুক্ত। অনুপযু্ক্ত, অকার্যকর অথবা তথ্য উন্মুক্ত নীতি নিয়ন্ত্রন যেখানে নেই তা হতে পারে গোপনীয়তা সমস্যার প্রধান কারণ। অনেক উৎস থেকে ডাটার গোপনীয়তা সমস্যা তৈরি হতে পারে যেমন:ডাটা গোপনীয়তার প্রতিদ্বন্দ্বিতা হল ডাটা শেয়ারের সময় ব্যক্তিগত চিহ্নিতকরন তথ্য গোপন রাখার জায়গায়। ডাটা নিরাপত্তা এবং তথ্য নিরাপত্তা শাখা হার্ডওয়্যার, মানব সম্পদ ও সফটওয়্যারের নকশা এবং উপযোগিতার মাধ্যমে এই সমস্যা নিরসনে কাজ করে। যেহেতু ডাটা নিরাপত্তা সম্পর্কিত আইন এবং নীতিমালা প্রতিনিয়তই পরির্বতিত হচ্ছে, তাই প্রতিনিয়ত আইনি পরিবর্তনগুলো গ্রহণ এবং নিরবিচ্ছিন্নভাবে ডাটা গোপনীয়তা এবং নিরাপত্তার নীতিমালার সাথে আপনার সম্মতি পুনমূল্যায়ন করুন।
লগইন
কম্পিউটার নিরাপত্তায় লগইন বা লগঅন বলতে বুঝায় একটি কম্পিউটার সিস্টেম বা অন্যান্য সীমিত জায়গায় প্রবেশের জন্য যে প্রমাণ পত্রের প্রয়োজন হয় তাকে। লগ ইন করা, লগ অন করা এবং সাইন ইন বা সাইন অন করা হল একজন ব্যক্তির কম্পিউটার সিস্টেমে প্রবেশের প্রক্রিয়া যা ব্যবহারকারি প্রদত্ত চিহ্নিতকরন এবং সত্যতা যাচাইয়ের প্রমাণাদির নিয়ন্ত্রন।
একবার একজন ব্যবহারকারি প্রবেশ করলে তারা বের হওয়ার জন্য লগ আউট বা লগ অফ ব্যবহার করতে পারে। লগ আউট করা মানে একজন ব্যবহারকারিকে কম্পিউটার ব্যবস্থা থেকে প্রবেশ বন্ধ করা যা আগেই লগ ইনের মাধ্যমে প্রবেশ করা হয়েছিল।
পাসওয়ার্ড
01789780714
পাসওয়ার্ড হল শব্দ বা বিভিন্ন অক্ষরের সমষ্টি যা ব্যবহার করা হয় ব্যবহারকারি পরিচয় অথবা প্রবেশ অনুমোদন যাচাইয়ের কাজে যার মাধ্যমে ব্যবহারকারি নির্দিষ্ট জায়গায় প্রবেশাধিকার পায়। এই পাসওয়ার্ড হল গোপনীয় তাই এটি অন্য কারো কাছ থেকে গোপন রাখা উচিত, তাদের প্রবেশ ঠেকাতে।
জানা যায়, পাসওয়ার্ডের ব্যবহার প্রাচীনকাল হতে। প্রহরীরা কারো প্রবেশ ঠেকাতে এটি ব্যবহার করত, প্রবেশকারি বা প্রবেশকারি দলকে সরবরাহ করা হত একটি পাসওয়ার্ড বা ওয়াচওয়ার্ড যা প্রবেশের সময় বলতে হত। আধুনিক সময়ে, ব্যবহারকারি নাম এবং পাসওয়ার্ড সাধারণভাবে ব্যবহার করা হয় লগইনের কাজে যা প্রবেশ নিয়ন্ত্রন করে কম্পিউটার অপারেটিং সিস্টেম, মোবাইল ফোন, ক্যাবল টিভি ডিকোডার, এটিএম, ইমেইল ইত্যাদিতে। একজন সাধারণ কম্পিউটার ব্যবহারকারি বিভিন্ন উদ্দেশ্যে পাসওয়ার্ড রাখতে পারেন যেমন: বিভিন্ন একাউন্টে লগইন করতে, ইমেইল দেখার জন্য বা উদ্ধারের জন্য, বিভিন্ন এ্যাপ্লিকেশনে প্রবেশের জন্য, ডাটাবেস, ওয়েব সাইট এবং এমনকি সকালের খবরের কাগজ অনলাইনে দেখার জন্যও।
নাম দেখে যদিও মনে হয় তবুও পাসওয়ার্ড শব্দই হতে হবে এমন কোন কথা নেই। বস্তুত, পাসওয়ার্ড যেগুলো আসলে শব্দ নয় সেগুলো অনুমান করা কঠিন। কিছু পাসওয়ার্ড গঠন করা হয় বহু শব্দ ও অনেক কিছু মিলিয়ে যাকে ডাকা হয় পাসফ্রেজ বা শব্দ সমষ্টি। যখন গোপন তথ্যটি যদি সংখ্যাতাত্ত্বিক হয় যেমন পিন কোড যা এটিএমে ব্যবহৃত করা হয় সেগুলোকে কখনো কখনো পাসকোড বা পাসকি বলা হয়। পাসওয়ার্ড সাধারণত ছোট হয় যাতে তা সহজে মনে রাখা যায় এবং টাইপ করা যায়।
বেশিরভাগ প্রতিষ্ঠান একটি পাসওয়ার্ড নীতি নির্দিষ্ট করে দেয় যা পাসওয়ার্ডের ব্যবহার ও সম্মিলনের ক্ষেত্রে প্রয়োজন হয়। সাধারণত এজন্য সর্বনিম্ন দৈর্ঘ্য, প্রয়োজনীয় বিষয়শ্রেণী (বড় হাতের বা ছোট হাতের, সংখ্যা, বিশেষ অক্ষর), নিষিদ্ধ উপাদান (নিজের জন্মদিন, নাম, ঠিকানা, টেলিফোন নম্বর) প্রভৃতির হুকুম করা হয়। কোথাও কোথাও কিছু সরকারি সেবায় জাতীয় সত্যতা যাচাই কাঠামো আছে যা ব্যবহারকারি যাচাইয়ের প্রয়োজনীয়তা নির্দেশ করে, যেখানে পাসওয়ার্ডও প্রয়োজন হয়।
আল-মুতাসিম
আবু ইসহাক মুহাম্মদ ইবনে হারুনুর রশিদ (; ৭৯৬ –৫ জানুয়ারি ৮৪২) (আল মুতাসিম বিল্লাহ নামে বেশি পরিচিত) ছিলেন ৮ম আব্বাসীয় খলিফা। ৮৩৩ সাল থেকে ৮৪২ সালে মৃত্যুর আগ পর্যন্ত তিনি শাসন করেন। তিনি তার সৎভাই আল মামুনের উত্তরসুরি হন। আল মামুনের অধীনে তিনি সামরিক কমান্ডার ও গভর্নর ছিলেন। তার আমলে তুর্কি দাস সৈনিকদের সূচনা হয়। তাদের জন্য সামারায় নতুন রাজধানী স্থাপন করা হয়। পরবর্তীতে তুর্কিরা দ্রুত আব্বাসীয় সরকারে প্রভাবশালী হয়ে উঠে। তিনি তার পূর্বসূরি আল মামুনের মত মুতাজিলাদের প্রতি সমর্থন অব্যাহত রাখেন। এসময় প্রশাসনের কেন্দ্রীকরণ, আঞ্চলিক গভর্নরদের ক্ষমতা হ্রাস করা হয়। আল মুতাসিমের শাসনে বেশ কিছু অভ্যন্তরীণ যুদ্ধ সংঘটিত হয়। তিনি ৮৪২ সালে মৃত্যুবরণ করেন।
পাসওয়ার্ড (দ্ব্যর্থতা নিরসন)
পাসওয়ার্ড সাধারণত ব্যবহার করা হয় গোপনীয়তা যাচাইয়ের চাবি হিসেবে
পাসওয়ার্ড দ্বারা আরো বুঝায়:
ব্যবহারকারী (কম্পিউটিং)
ব্যবহারকারী হল একজন ব্যক্তি যিনি একটি কম্পিউটার বা নেটওয়ার্ক সেবা ব্যবহার করেন। ব্যবহারকারী সাধারণত একটি সিস্টেম অথবা একটি সফটওয়্যার পণ্য ব্যবহার করেন কোন কারিগরি অভিজ্ঞতা ছাড়া। শক্তিশালী ব্যবহারকারী ব্যবহার করেন প্রোগ্রামের উন্নত বৈশিষ্ট্য যদিও তাদের কোন প্রোগ্রামিং এবং সিস্টেম প্রশাসনের প্রয়োজন নেই।
একজন ব্যবহারকারী প্রায়ই একটি ব্যবহারকারী একাউন্ট থাকে এবং সিস্টেমে তা ইউজারনেম বা ব্যবহারকারী নাম দ্বারা চিহ্নিত। ব্যবহারকারী সংজ্ঞার অন্যান্য ব্যবহার হল লগইন নাম, পর্দার নাম (স্ক্রীননেম), ডাক নাম (নিকনেম) এবং হ্যান্ডেল যা সিটিজেন ব্যান্ড রেশিওর সাথে মিলে যায় তা থেকে আনা হয়েছে।
কিছু সফটওয়্যার পণ্য অন্যান্য সিস্টেমে সেবা প্রদান করে এবং তাদের কোন সরাসরি এন্ড ইউজার (সর্বশেষ ব্যবহারকারী) নেই।
ইবরাহিম ইবনুল মাহদি
ইবরাহিম ইবনুল মাহদি () (৭৭৯–৮৩৯) ছিলেন একজন আব্বাসীয় যুবরাজ, গায়ক, সুরকার ও কবি। তিনি তৃতীয় আব্বাসীয় খলিফা আল মাহদির পুত্র ছিলেন। আল হাদি ও হারুনুর রশিদ ছিলেন তার সৎভাই। তার মা ছিলেন একজন আফ্রো ইরানি বংশোদ্ভূত রাজকন্যা। ইতিহাসবিদ ইবনে খালিকানের মতে ইবরাহিম ছিলেন কালো বর্ণের।
৮১৭ সালের ২০ জুলাই চতুর্থ ফিতনার সময় বাগদাদের জনতা ইবরাহিমকে খলিফা ঘোষণা করে। তাকে আল মুবারক উপাধি দেয়া হয় এবং আল মামুনের শাসন সমাপ্ত ঘোষণা করা হয়। ইবরাহিম হাশিমিদের কাছ থেকে মিত্রতা লাভ করেন। ৮১৯ সালে তিনি পদত্যাগ করেন। বাকি জীবন কবি ও সুরকার হিসেবে কাটিয়ে দেন। তাকে তার যুগের সবচেয়ে প্রতিভাবান সুরকার হিসেবে বিবেচনা করা হয়।
সার্ভার (কম্পিউটিং)
একটি সার্ভার হল চলন্ত অনুরোধ একটি এ্যাপ্লিকেশনের যা ভোক্তা থেকে অনুরোধ গ্রহণ এবং সে অনুযায়ী তার প্রতিউত্তরে সক্ষম সফটওয়্যার। সার্ভার যে কোন কম্পিউটারে চলতে পারে, নিয়োজিত করা কম্পিউটারকে একক ভাবে "সার্ভার" বুঝায়। অনেক ক্ষেত্রে একটি কম্পিউটার বিভিন্ন সেবা দিতে পারে এবং বিভিন্ন সার্ভার চালু থাকতে পারে। শুধুমাত্র সার্ভারের উদ্দেশ্যে নিয়োজিত কম্পিউটারের সুবিধা হল নিরাপত্তা। এই কারনে বেশিরভাগ সার্ভারই দুর্দান্ত প্রক্রিয়ার এবং নকশা করা হয়েছে বিশেষ কম্পিউটারে চালানোর জন্য।
সার্ভার পরিচালিত হয় ক্লায়েন্ট-সার্ভার নকশায়। সার্ভার হল কম্পিউটার প্রোগ্রাম যা চলছে অন্যান্য প্রোগ্রামের (ভোক্তা/ক্লায়েন্ট/ব্যবহারকারী) অনুরোধ সেবা দেওয়ার জন্য। সেহেতু সার্ভার ভোক্তার হয়ে কিছু কাজ করে। এটি ভোক্তাকে ডাটা, তথ্য, সফটওয়্যার বা হার্ডওয়্যারের সম্পদ ভাগাভাগি করার সুবিধা প্রদান করে। ভোক্তা সাধারণত নেটওয়ার্কের মাধ্যমে সার্ভারে যুক্ত হয় কিন্তু হয় একই কম্পিউটারে থাকতে পারে। ইন্টারনেট প্রটোকল নেটওয়ার্কিংয়ের আলোকে একটি সার্ভার হল একটি প্রোগ্রাম যা পরিচালিত হয় সকেট লিসেনার হিসেবে।
সার্ভারগুলো প্রায়শই একটি নেটওয়ার্কের প্রয়োজনীয় সেবা প্রদান করে সেটা হতে পারে একটি প্রতিষ্ঠানের অভ্যন্তরের ব্যবহারকারীদের জন্য অথবা ইন্টারনেটের মাধ্যমে জনসাধারনের জন্য। সাধারণত কম্পিউটিং সার্ভার হল ডাটাবেজ সার্ভার, ফাইল সার্ভার, মেইল সার্ভার, প্রিন্ট সার্ভার, ওয়েব সার্ভার, গেমিং সার্ভার এবং এ্যাপ্লিকেশন সার্ভার। অসংখ্য সিস্টেম ব্যবহার করে তাদের ক্লায়েন্ট সার্ভার নেটওয়ার্কিং প্রতিরূপ যাতে ওয়েব সাইট এবং ইমেইল সেবাও রয়েছে। অন্য একটি বিকল্প মডেল বা আদর্শ হল পিয়ার-টু-পিয়ার নেটওয়ার্কিং বা স্তর-থেকে-স্তরে নেটওয়ার্কিং, এর মাধ্যমে সব কম্পিউটারই প্রয়োজন অনুসারে হয় সার্ভার না হয় ভোক্তা হিসেবে কাজ করে।